ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
எனது அரசு  மக்கள் பங்கேற்புத் தளத்தில் கோவா இணைந்தது; 12 மாநிலங்கள் மைகவ் தளங்களை ஏற்கனவே தொடங்கியுள்ளன
பங்குபெறும் ஆளுகையை உறுதி செய்யும் வகையில், எனது அரசு  மக்கள் பங்கேற்புத் தளத்தில் கோவா இணைவதைக் குறிக்கும் விதமாக 4 ஆகஸ்ட், 2020 அன்று நடைபெற்ற இணைய வழி நிகழ்ச்சி ஒன்றில் மைகவ் கோவா தளத்தை கோவா முதல்வர் டாக்டர். பிரமோத் சவந்த் தொடங்கி வைத்தார். நிகழ்ச்சியில் அவர் பேசுகையில், "ஆட்சி செயல்பாட்டில் பொதுமக்கள் பங்கேற்பதை வலுப்படுத்துவதிலும், மாநிலத்தை நாடெங்கிலும் உள்ள மக்களுடன் இணைப்பதன் மூலம் பல்வேறு தளங்களில் மக்களை பங்கேற்க அனுமதித்து அரசின் கொள்கைகள்/திட்டங்கள் குறித்தான அவர்களது பார்வை/உள்ளீடுகளை வழங்கவும் மைகவ் கோவா தளம் பெரிய அளவில் உதவும்," என்றார்.
இந்திய அரசின் மக்கள் ஈடுபாட்டு மற்றும் பங்கேற்புத் தளமான மைகவ் , ஆளுகையிலும், கொள்கை வடிவமைப்பிலும் மக்கள் துடிப்புடன் பங்கேற்பதை ஊக்கப்படுத்துகிறது. கடந்த 2014 ஜூலை 26-ஆம் தேதி துவக்கப்பட்ட மைகவ், விவாதங்கள், செயல்பாடுகள், புதுமையான சவால்கள், கருத்துக் கணிப்புகள், ஆய்வுகள், வலைப்பூக்கள், விநாடி வினா மற்றும் கள நடவடிக்கைகள் போன்ற பல்வேறு ஈடுபடுத்தும் செயல்முறைகளை இணையம், கைபேசிச் செயலிகள், தானியங்கி குரல் சேவை, குறுந்தகவல் சேவை மற்றும் வெளிச்செல்லும் அழைப்பு தொழில்நுட்பங்கள் ஆகியவற்றை பயன்படுத்தி நடத்துகிறது. மைகவ் பயனர்களின் எண்ணிக்கை 1.25 கோடிக்கும் மேலாக அதிகரித்து, பல லட்சக்கணக்கான மக்கள் இன்ஸ்டாகிராம், முகநூல், யுடியூப், லின்க்ட் இன் மற்றும் டிவிட்டர் மூலம் மைகவ்வுடன் தொடர்பில் உள்ளார்கள். புது யுகச் செயலிகளான ஷேர்சாட் மற்றும் ரோபோசோவிலும் தனது பக்கங்களை மைகவ் சமீபத்தில் தொடங்கியுள்ளது. கோவிட்-19 தொடர்பான அரசின் தகவல்களை வாட்ஸ்அப்பில் உள்ள மைகவ்வின் உதவி மையம் மற்றும் டெலிகிராமில் உள்ள செய்தி மையம் மக்களிடையே பெரிய அளவில் கொண்டு சென்றன.
www.goa.mygov.in-இல் மக்கள் இணைந்து தங்களது கருத்துகள், யோசனைகள் மற்றும் ஆலோசனைகளை அரசுடன் பகிரலாம்.
பாதுகாப்பு அமைச்சகம்
சவுதி அரேபிய ராணுவ தளபதி லெப்டினன்ட் ஜெனரல் ஃபகத் பின் அப்துல்லா முகமது அல்-முதைர் இந்தியா வருகை
சவுதி அரேபிய ராணுவ தளபதி லெப்டினன்ட் ஜெனரல் ஃபகத் பின் அப்துல்லா முகமது அல்-முதைர் நேற்று இந்தியா வந்தார். சவுதி ராணுவ தளபதி இந்தியா வருவது இதுவே முதல் முறையாகும். இது இந்தியா-சவுதி இடையே இருதரப்பு ராணுவ ஒத்துழைப்பு அதிகரித்துள்ளதை குறிக்கிறது. இந்திய ராணுவ தளபதி ஜெனரல் எம்.எம் .நரவாணே, கடந்த 2020ம் ஆண்டு டிசம்பர் மாதம் முதல் முறையாக சவுதி அரேபியாவுக்கு அரசு முறைப் பயணம் மேற்கொண்டார். இருநாடுகள் இடையேயான இருதரப்பு ராணுவ ஒத்துழைப்பை வலுப்படுத்த அவர் இந்த பயணத்தை மேற்கொண்டார்.
இதையடுத்து இந்தியா வந்துள்ள சவுதி ராணுவ தளபதி லெப்டினன்ட் ஜெனரல் ஃபகத் பின் அப்துல்லா முகமது அல்-முதைர்- ஐ, இந்திய ராணுவ தளபதி ஜெனரல் எம்.எம்.நரவாணே, தில்லி சவுத் பிளாக்கில் இன்று வரவேற்றார். சவுதி ராணுவ தளபதிக்கு அணிவகுப்பு மரியாதை அளிக்கப்பட்டது. அதன்பின் இருவரும் இருதரப்பு ராணுவ உறவுகள் குறித்து ஆலோசித்தனர். பாதுகாப்பு அம்சங்கள் குறித்து அவருக்கு விளக்கம் அளிக்கப்பட்டது.
பொருளாதாரம், தீவிரவாத ஒழிப்பு, பருவநிலை மாற்ற பாதிப்பை குறைப்பது போன்ற துறைகளில் இந்தியா-சவுதி அரேபியா இடையிலான உறவில் வளர்ச்சி ஏற்பட்டுள்ளது. இவற்றில் முக்கிய அம்சமாக இருநாடுகள் இடையேயான பாதுகாப்பு உறவு உள்ளது. இந்திய பயணத்தை முடித்துக் கொண்டு லெப்டினன்ட் ஜெனரல் ஃபகத் பின் அப்துல்லா முகமது அல்-முதைர், நாளை சவுதி அரேபியா புறப்பட்டு செல்கிறார்.
ஆயுஷ்
மன நலனைக் காப்பதில் யோகா மற்றும் ஆயுர்வேத சிகிச்சை என்ற சர்வதேச இணையக் கருத்தரங்கு வரும் 5-ஆம் தேதி நடைபெறுகிறது
அகில இந்திய ஆயுர்வேத நிறுவனம், வெஸ்டர்ன் சிட்னி பல்கலைக்கழகத்துடன் இணைந்து வரும் 5-ஆம் தேதி மன நலனைக் காப்பதில் யோகா மற்றும் ஆயுர்வேத சிகிச்சை என்ற கருப்பொருளில் ஓர் இணையக் கருத்தரங்கை நடத்துகிறது. ஆயுர்வேதம் மற்றும் யோகாவின் மூலம் மன நலனைக் காப்பது குறித்து இந்த இணையக் கருத்தரங்கில் விவாதிக்கப்படுகிறது. இந்தியா, ஆஸ்திரேலியா, இத்தாலி மற்றும் ஜெர்மனியைச் சேர்ந்த தலைசிறந்த யோகா மற்றும் ஆயுர்வேத ஆராய்ச்சியாளர்கள் இதில் கலந்து கொள்கிறார்கள்.
துவக்க விழாவில் மத்திய ஆயுஷ் துறை இணை அமைச்சர்  திரு ஸ்ரீபாத் யெஸ்ஸோ நாயக் மற்றும் வாழும் கலை அமைப்பின் நிறுவனர் குருதேவர் ஸ்ரீ ஸ்ரீ ரவிசங்கர் ஆகியோர் கலந்து கொள்வார்கள். ஆஸ்திரேலிய அமைச்சர் டாக்டர் ஜெஃப் லீ, மத்திய ஆயுஷ் அமைச்சகத்தின் செயலாளர் வைத்திய. ராஜேஷ் கொட்டேச்சா, வெஸ்டர்ன் சிட்னி பல்கலைக் கழகத்தின் துணைவேந்தர் பேராசிரியர் பார்னே க்ளோவர் ஆகியோரும் இதில் கலந்து கொள்வார்கள்.
2020 சர்வதேச யோகா தினத்தை முன்னிட்டு அகில இந்திய ஆயுர்வேத நிறுவனம் தயாரித்துள்ள கட்டுரைகள் அடங்கிய 'உடல்-மன நலத்திற்கு யோகா' என்ற மின்னூலும் சர்வதேசக் கருத்தரங்கின் துவக்க விழாவில் வெளியிடப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669760
பிரதமர் அலுவலகம்
காசியில் மகா சிவராத்திரி கொண்டாட்டங்களின் புகைப்படங்களை பிரதமர் பகிர்வு
காசியில் மகா சிவராத்திரி கொண்டாட்டங்களின் புகைப்படங்களை பிரதமர் திரு நரேந்திர மோடி பகிர்ந்துள்ளார்.
இது குறித்து ட்விட்டர் செய்தியில் அவர் தெரிவித்திருப்பதாவது:
“மகா சிவராத்திரி என்னும் புனித நன்னாளன்று காசி நகரம் சிவபக்தியில் மூழ்கியுள்ளது... ஜெய் விஸ்வநாத்.”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ரூர்கி ஐஐடியில், சாலை போக்குவரத்து மற்றும் நெடுஞ்சாலை அமைச்சகத்தின் ஆய்வு பிரிவை தொடர ஒப்பந்தம்
நெடுஞ்சாலைத் துறை கட்டமைப்பு மேம்பாடு குறித்த ஆராய்ச்சி, கல்வி மற்றும் பயிற்சியில் கவனம் செலுத்துவதற்காக ரூர்கி ஐஐடியில் தொடங்கப்பட்ட பிரிவை தொடர்வதற்கான புரிந்துணர்வு ஒப்பந்தத்தில் சாலை போக்குவரத்து மற்றும் நெடுஞ்சாலைத்துறை அமைச்சகம் மற்றும் ரூர்கி ஐஐடி ஆகியவை கையெழுத்திட்டன. சாலை மேம்பாட்டுப் பிரிவு தலைமை இயக்குனர் திரு இந்திரேஷ் குமார் பாண்டே, ரூர்கி ஐஐடி துணை இயக்குனர் பேராசிரியர் மனோரஞ்சன் பரிதா ஆகியோர் இந்த ஒப்பந்தத்தில் கையெழுத்திட்டனர்.
சாலை போக்குவரத்து மற்றும் ரூர்கி ஐஐடியுடன், நெடுஞ்சாலை அமைச்சகம் வைத்துள்ள இந்த கூட்டு சாலை துறையின் ஆராய்ச்சி மற்றும் மேம்பாடு நடவடிக்கைகளை வலுப்படுத்தும். நெடுஞ்சாலை கட்டமைப்பு மேம்பாட்டில் ஆய்வு பணிகளை ஒருங்கிணைந்து நடத்துவது மற்றும் கல்வி கற்பிப்பது போன்றவற்றில், பேராசிரியர் பதவியுடன் கூடிய இந்த பிரிவு சிறந்த தலைமையை வழங்கும் என எதிர்பார்க்கப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691146
------
(Visitor Counter : 117
சுற்றுச்சூழல் மற்றும் வனத்துறை அமைச்சகம்
ஐதராபாத் உயிரியல் பூங்காவில் சிங்கங்களுக்கு கொரோனா: உரிய சிகிச்சையால் குணமடைந்து வருகின்றன
ஐதராபாத் நேரு உயிரியல் பூங்காவில் உள்ள சிங்கங்களுக்கு கொவிட் தொற்று ஏற்பட்டு சிகிச்சை பெற்று வருகின்றன.
ஐதராபாத், நேரு உயிரியல் பூங்காவில் உள்ள 8 சிங்கங்களுக்கு சுவாசப் பாதிப்பு அறிகுறிகள் தென்பட்டன.
இதையடுத்து அந்த சிங்கங்களுக்கு மயக்க ஊசி செலுத்தப்பட்டு கடந்த ஏப்ரல் 24ம் தேதி அன்று சளி பரிசோதனை செய்யப்பட்டது. இதில் அந்த சிங்கங்களுக்கு கொரோனா தொற்று ஏற்பட்டுள்ளது உறுதி படுத்தப்பட்டதாக இந்த பரிசோதனையை மேற்கொண்ட சிசிஎம்பி-லாகோன்ஸ் மையம் இன்று வெளியிட்ட அறிக்கையில் தெரிவித்துள்ளது.
இந்த தொற்று மாறுபட்ட வகை கொரோனா அல்ல என தெரிவிக்கப்பட்டுள்ளது. கொவிட் பாதிப்புக்கு உள்ளான 8 சிங்கங்களும் தனிமைப்படுத்தப்பட்டு சிகிச்சை அளிக்கப்பட்டு வருகின்றன. அவை வேகமாக குணமடைந்து வருகின்றன.
தற்போது அவை இயல்பாக நடமாடி, உணவு உண்பதாக உயிரியல் பூங்கா அதிகாரிகள் தெரிவித்துள்ளனர். உயிரியல் பூங்காவில் தடுப்பு நடவடிக்கைகள் ஏற்கனவே அமலில் உள்ளன. தொற்று பாதிப்பை குறைப்பதற்காக உயிரியல் பூங்கா பார்வையாளர்களுக்கு மூடப்பட்டுள்ளது.
கொவிட் பாதிப்பு அதிகரித்துள்ளதால், உயிரியல் பூங்காக்களில் பின்பற்ற வேண்டிய வழிகாட்டுதல்கள், தடுப்பு நடவடிக்கைகள் மற்றும் அறிவுறுத்தல்களை மத்திய உயிரியல் பூங்கா ஆணையம், அனைத்து உயிரியல் பூங்காக்களுக்கும் வழங்கியுள்ளது.
கடந்தாண்டும் இதேபோல் உலகின் பல இடங்களில் உள்ள உயிரியல் பூங்காங்களில் விலங்குகளுக்கு கொரோனா தொற்று ஏற்பட்டது. ஆனால் விலங்குகளில் இருந்து இந்த தொற்று மனிதர்களுக்கு பரவும் என்பதற்கு எந்த உண்மையான ஆதாரமும் இல்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1715909
பெட்ரோலியம் மற்றம் இயற்கை எரிவாயு அமைச்சகம்
வாகன எரிபொருளாக, இயற்கை எரிவாயுவை பயன்படுத்துவது பற்றி இந்தியா-ரஷ்யா இடையே முதல் முறையாக இணைய கருத்தரங்கு
மோட்டார் வாகனங்களுக்கு இயற்கை எரிவாயுவை பயன்படுத்துவது பற்றி, இந்தியா-ரஷ்யா இடையே முதல் முறையாக நடக்கும் இணைய கருத்தரங்குக்கு பெட்ரோலிய மற்றும் இயற்கை எரிவாயுத்துறை அமைச்சகம் மற்றும் ரஷ்ய எரிசக்தி துறை அமைச்சகம் ஏற்பாடு செய்தது.
இந்நிகழ்ச்சியில் துவக்கவுரை நிகழ்த்திய பெட்ரோலிய மற்றும் இயற்கை எரிவாயுத்துறை அமைச்சகத்தின் செயலாளர் திரு.தரூண்கபூர், வாகன போக்குவரத்துக்கு இயற்கை எரிவாயுவை பயன்படுத்துவது தொடர்பாக இரு நாடுகள் இடையே, பிரதமர் திரு. நரேந்திர மோடி மற்றும் ரஷ்ய அதிபர் திரு. விளாடிமிர் புதின் முன்னிலையில் புரிந்துணர்வு ஒப்பந்தம் செய்யப்பட்டதாக தெரிவித்தார்.
இந்த புரிந்துணர்வு ஒப்பந்தத்தை செயல்படுத்துவதால், இரு நாடுகளும் சுற்றுச்சூழலுக்கு மாசு ஏற்படாத இயற்கை எரிவாயுவை, வாகனங்களுக்கு பயன்படுத்தி பயனடையும் என திரு. தரூண்கபூர் தெரிவித்தார்.
ரஷ்ய இணை அமைச்சர் திரு. ஆன்டன் இன்யூட்சின் பேசுகையில், ‘‘ இந்த இணைய கருத்தரங்கில் பகிரப்பட்ட தகவல்கள், இரு நாடுகளின் கூட்டு நடவடிக்கைகள் மற்றும் முதலீட்டுக்கு பயனுள்ளதாக இருக்கும்’’ என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661090
சிறப்பு சேவைகள் மற்றும் கட்டுரைகள்
ரொக்கப் பரிசு வெல்லும் வாய்ப்பு: மைகவ் தளத்தில் இலச்சினை மற்றும் மேற்கோள் வாசக வடிவமைப்பு போட்டி
நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறை  அதன் மையப்படுத்தப்பட்ட மக்கள் குறைதீர்ப்பு மற்றும் கண்காணிப்பு அமைப்பின் இணைய தளத்திற்கு , மனதில் நிற்கும் வகையிலான இலச்சினை மற்றும் மேற்கோள் வாசகத்தை வடிவமைப்பதற்கான போட்டியை மைகவ்  தளத்தில் நடத்துகிறது இதில் பங்கேற்குமாறு பொதுமக்களுக்கு நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறை அழைப்பு விடுத்துள்ளது.
இதற்கான பதிவுகள் 2023 ஏப்ரல் 10ம் தேதி தொடங்கியுள்ளது. பொதுமக்கள் தங்களது பதிவுகளை சமர்ப்பிக்க 2023 மே 1ம் தேதி கடைசி நாளாகும். தேர்வு செய்யப்பட்டு அங்கீகரிக்கப்படும் மேற்கோள் வாசகம் மற்றும் இலச்சினைக்கு ரூ.51,000 பரிசாக வழங்கப்படும். அத்துடன் நிர்வாக சீர்திருத்தங்கள் மற்றும் பொதுமக்கள் குறைதீர்ப்புத் துறையின் சான்றிதழும் வழங்கப்படும்.
இந்தப் போட்டியில் 18 வயதுக்கு மேற்பட்ட இந்திய மக்கள் அனைவரும் பங்கேற்கலாம். விருப்பமுடையவர்கள் https://secure.mygov.in/node/339141 என்ற இணைய தளத்தில் குறிப்பிட்ட காலத்திற்கு முன்பு தங்களது பதிவுகளை சமர்ப்பிக்கலாம். போட்டித் தொடர்பான விவரங்களுக்கு நிர்வாக சீர்திருத்தங்கள் மற்றும் பொதுமக்கள் குறைதீர்ப்புத் துறையின் 011-24622461 என்ற தொலைபேசி எண்ணில் தொடர்பு கொள்ளலாம்.
சிபிஜிஆர்ஏஎம்எஸ் என்பது அரசின் சேவைகளில் ஏற்படும் குறைகள் தொடர்பான புகார்களில் பதிவு செய்யும் 24 மணிநேர இணையதளமாகும். மத்திய மற்றும் மாநில அரசுகளின் அனைத்து அமைச்சகங்கள் மற்றும் துறைகளும் இதில் ஒருங்கிணைக்கப்பட்டுள்ளன.
பிரதமர் அலுவலகம்
ஜூலை 1-ல் ஜி.எஸ்.டி. அமலாக்கம் தொடங்குவது குறித்த முன்னேற்றத்தை பிரதமர் ஆய்வு செய்தார்
ஜூலை 1 ஆம் தேதியில் இருந்து அமல் செய்யப்பட வேண்டிய ஜி.எஸ்.டி.யின் தற்போதைய நிலை குறித்து பிரதமர் திரு. நரேந்திர மோடி இன்று ஆய்வு செய்தார்.
இரண்டரை மணி நேரம் நீடித்த இந்தக் கூட்டத்தில், நிதியமைச்சர் அருண் ஜேட்லியும், நிதி, பிரதமர் அலுவலக அமைச்சகங்களின் உயரதிகாரிகளும், அமைச்சரவைச் செயலாளரும் கலந்து கொண்டனர்.
தகவல் தொழில்நுட்ப  ஆயத்த நிலை, மனிதவள  ஆயத்த நிலை, அதிகாரிகளுக்கான பயிற்சி மற்றும் உணர்வாக்கம், தகவல் கோருபவர்களுக்கு பதில் அளிக்கும் நடைமுறை, கண்காணிப்பு போன்ற, செயலாக்கத்தின் அம்சங்களை குறிப்பாக பிரதமர் ஆய்வு செய்தார். தகவல் தொழில்நுட்ப கட்டமைப்பு, அதிகாரிகள் பயிற்சி, வங்கிகளுடன் ஒருங்கிணைப்பு, தற்போது வரி செலுத்துவோர்களை பட்டியலில் சேர்தல் போன்ற ஜி.எஸ்.டி. நடைமுறைகள், அமலாக்கம் தொடங்கும் ஜூலை 1 -க்குள் முடித்து தயார் நிலையில் வைக்கப்படும் என பிரதமருக்கு தெரிவிக்கப்பட்டது. தகவல் பாதுகாப்பு முறைமைகள் பற்றி விரிவாக விவாதிக்கப்பட்டது.
தகவல் கேட்பவர்களுக்கு உடனுக்குடன் பதில் அளிப்பதற்காக - @askGst_GOI - என்ற டுவிட்டர் செயலி தொடங்கப்பட்டது. இதே தேவைக்காக அகில இந்திய அளவில் 1800-1200-232 - என்ற கட்டணம் இல்லா தொலைபேசி சேவையும் தொடங்கி வைக்கப்பட்டது.
அரசியல் கட்சிகள், தொழில் மற்றும் வர்த்தக அமைப்புகள் உள்ளிட்ட, இதில் தொடர்புடைய அனைத்து தரப்பினரின் உறுதியான முயற்சிகளின் நிறைவாக, ஜூலை 1 முதல் ஜி.எஸ்.டி. அமலாக்கம் அமையும் என்று பிரதமர் கூறினார். வரலாற்றில் முன்னெப்போதும் இல்லாத வகையில், பொருளாதாரத்தில் ஒரு திருப்புமுனையாக ஜி.எஸ்.டி. அமையும் என்றார் அவர். ஒரே தேசம்; ஒரே சந்தை; ஒரே வரி என்ற நடைமுறை உருவாக்கப்படுவதன் மூலம் சாமானிய மக்கள் பெரிய அளவில் பயன் பெற வேண்டும் என்று அதிகாரிகளுக்கு அவர் அறிவுறுத்தினார். ஜி.எஸ்.டி. தொடர்பான தகவல் தொழில் நுட்ப முறைமைகளில் தகவல் பாதுகாப்புக்கு அதிகபட்ச கவனம் செலுத்தப்பட வேண்டும் என்றும் அவர் அறிவுறுத்தினார்.
சுரங்கங்கள் அமைச்சகம்
சுரங்கங்கள் மற்றும் கனிமங்கள் தொடர்பான 6வது தேசிய மாநாட்டை புதுதில்லியில் சுரங்கத்துறை அமைச்சகம் ஏற்பாடு செய்துள்ளது
மத்திய சுரங்கத்துறை அமைச்சகம் வரும் 12 ஆம் தேதி புது தில்லியில் விடுதலையின் அமிர்தப் பெருவிழா ஐகானிக் வார கொண்டாட்டங்களின் ஒரு பகுதியாக சுரங்கங்கள் மற்றும் கனிமங்கள் குறித்த 6வது தேசிய மாநாட்டை ஏற்பாடு செய்துள்ளது. டாக்டர் அம்பேத்கர் சர்வதேச மையத்தில் நடைபெறவுள்ள இந்த மாநாட்டில் மத்திய உள்துறை அமைச்சர் திரு அமித் ஷா தலைமை விருந்தினராக கலந்து கொள்கிறார். சுரங்கம், நிலக்கரித்துறை மற்றும் ரயில்வே துறை இணை அமைச்சர் திரு ராவ்சாகேப் பாட்டீல் தன்வே , சுரங்கத் துறை செயலர் திரு அலோக் டாண்டன் மற்றும் மூத்த அதிகாரிகள் முன்னிலையில் மத்திய சுரங்கம், நிலக்கரித்துறை மற்றும் நாடாளுமன்ற விவகாரங்கள் துறை அமைச்சர் திரு பிரலாத் ஜோஷி இந்த ஒரு நாள் மாநாட்டைத் தொடங்கி வைக்கிறார்.
சுரங்கத் துறையில் சிறப்பாகச் செயல்படும் மாநிலங்களுக்கு தேசிய அளவிலான விருது, 5-ஸ்டார் தரமதிப்பீடு செய்யப்பட்ட சுரங்கங்களுக்கான விருதுகள், 2020-21 மற்றும் தேசிய புவி அறிவியல் விருதுகள்-2019 ஆகியவை மாநாட்டின் சில சிறப்பம்சங்களாக இருக்கும்.. தேசிய கனிம ஆய்வு அறக்கட்டளையின் தொழில்நுட்ப அமர்வு, சுரங்கத்தில் ஆட்டோமேஷன் குறித்த அமர்வு ஆகியவை மாநாட்டின் தொடக்க அமர்வின் ஒரு பகுதியாக நடைபெறும். பல்வேறு சுரங்க நிறுவனங்களின் தலைமை நிர்வாக அதிகாரிகள் பங்கேற்கும் வட்ட மேசை விவாதங்களின் போது இந்தியாவின் சுரங்கத் துறை தொடர்பான முக்கியமான பிரச்சினைகள் குறித்து விவாதம் நடைபெறும்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1840286
•••••••••••
(Visitor Counter : 276
PIB Headquarters
அஞ்சலக குறைதீர்ப்பு முகாம்
வரும் 15.07.2019  அன்று காலை 11.00 மணியளவில் தியாகராய நகர், வடக்கு உஸ்மான் சாலையில் உள்ள தியாகராய நகர் வடக்கு அஞ்சலக அலுவலக வளாகத்தில் உள்ள சென்னை மாநகர தெற்கு கோட்ட முதுநிலை அஞ்சல் கண்காணிப்பாளர் அலுவலகத்தில் குறைதீர்ப்பு முகாம் நடைபெற உள்ளது.
தபால் சேவைகள், அதாவது மணியார்டர் / பதிவுத்தபால் / சேமிப்பு வங்கி / சேமிப்பு பத்திரங்கள் முதலிய சேவைகளை பெற்றுவரும் பயனாளிகள், சேவைகளில் ஏதேனும் குறைகள் இருப்பின் அவற்றை நேரிலோ, தபால் வாயிலாகவோ அல்லது மின் அஞ்சல்  வாயிலாகவோ தமது குறைகளைத் தெரிவிக்கலாம்.
சென்னை மாநகர் தெற்கு அஞ்சல் கோட்டத்திற்கு உட்பட்ட வடபழனி, விருகம்பாக்கம், கோடம்பாக்கம், மேற்கு மாம்பலம், அசோக்நகர், கே.கே.நகர், செயின்ட் தாமஸ் மவுண்ட், கிண்டி தொழிற்பேட்டை, சைதாப்பேட்டை, அடையாறு, திருவான்மியூர், பெசன்ட்நகர், மடிப்பாக்கம், நங்கநல்லூர், சோழிங்கநல்லூர் அஞ்சலகங்களுக்கு உட்பட்ட பகுதிகளில் வசிக்கும் மக்கள், 12.07.2019 அன்றோ அல்லது அதற்கு முன்பாகவோ, “குறைதீர்வு முகாம்” என்ற தலைப்பில் கடிதத்தை மின்னஞ்சலில் அனுப்பி வைக்கலாம்.
பொருளாதார விவகாரங்களுக்கான மத்திய அமைச்சரவைக் குழு
குல்மார்க்கில் உள்ள, ஓட்டல் குல்மார்க் அசோக் மற்றும் பாட்னாவில் உள்ள ஓட்டல் பாடலிபுத்திரா அசோக்-கில் நிறைவேற்றப்படாமல் உள்ள பணிகளை, முறையே ஜம்மு & காஷ்மீர் மற்றும் பீகார் மாநில அரசுகளுக்கு மாற்றுவதற்கு  மத்திய அமைச்சரவை ஒப்புதல்
மத்திய அரசின் பங்கு விலக்கல் கொள்கையின் தொடர்ச்சியாக, குல்மார்க்கில் உள்ள, ஓட்டல் குல்மார்க் அசோக் மற்றும் பாட்னாவில் உள்ள ஓட்டல் பாடலிபுத்திரா அசோக்-கில் நிறைவேற்றப்படாமல் உள்ள பணிகளை, முறையே ஜம்மு & காஷ்மீர் மற்றும் பீகார் மாநில அரசுகளுக்கு மாற்றுவதன்  மூலம் இந்திய சுற்றுலா வளர்ச்சிக் கழகத்தின் சொத்துகள்/ கிளைகள்/ கூட்டு நிறுவனங்களிலும் பங்கு விலக்கலை மேற்கொள்ள பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு கூட்டத்தில் ஒப்புதல் அளிக்கப்பட்டுள்ளது.
கூடுதல் விவரங்களுக்கு www.pib.nic.in என்ற இணையதளத்தில் காணவும்.
வணிகம் மற்றும் தொழில்துறை அமைச்சகம்
தேசிய ஒற்றைச் சாளர முறையை பெரு நிறுவனங்கள் மற்றும் அயல்நாட்டு இந்திய தூதரகங்களுக்கு எடுத்து செல்லுங்கள்: திரு பியுஷ் கோயல்
செயல்பாடுகளின் எளிமை மற்றும் வெளிப்படைத்தன்மை ஆகியவை தேசிய ஒற்றைச் சாளர அமைப்பின் முக்கிய அம்சங்களாக இருக்க வேண்டும் என்று வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு பியூஷ் கோயல் கூறினார்.
தேசிய ஒற்றைச் சாளர அமைப்பு தளத்தின் ஆய்வுக் கூட்டத்திற்குத் தலைமை தாங்கிய திரு கோயல், தேசிய ஒற்றைச் சாளர அமைப்பு தளத்தில் ஒருங்கிணைக்கப்பட்ட அமைச்சகங்களின் ஒப்புதல்கள் முழுமையாக பரிசோதனை செய்யப்பட வேண்டும் என்றார்.
தேசிய ஒற்றைச் சாளர அமைப்பு தளம் முதலீட்டாளர்களை அடையாளம் கண்டு ஒப்புதல்களுக்கு விண்ணப்பிக்க உதவுகிறது. 32 மத்திய அமைச்சகங்கள்/துறைகளில் உள்ள தகவல்களை இது வழங்குவதோடு ஆந்திரப் பிரதேசம், அசாம், கோவா, குஜராத், இமாச்சலப் பிரதேசம், கர்நாடகா, மத்தியப் பிரதேசம், மகாராஷ்டிரா, ஒடிசா, பஞ்சாப், தமிழ்நாடு, தெலங்கானா, உத்தரப் பிரதேசம் மற்றும் உத்தரகாண்ட் ஆகிய 14 மாநிலங்களும் இதில் இணைந்துள்ளன. மேலும் 6 மாநிலங்களைச் சேர்ப்பதற்கான நடவடிக்கை மேற்கொள்ளப்பட்டு வருகிறது.
விரைவான அனுமதிகளை உறுதி செய்வதற்கும் நேரத்தை மிச்சப்படுத்துவதற்கும் சிறந்த தகவல் தொடர்பு உத்தியை திட்டமிட வேண்டும் என்று திரு கோயல் கூறினார். தளத்தைப் பற்றிய விழிப்புணர்வைப் பரப்புவதற்காக, பெரிய நிறுவனங்களுக்கும், வெளிநாடுகளில் உள்ள இந்தியத் தூதரகங்களுக்கும் விளக்கக்காட்சிகளை நடத்துமாறு அமைச்சர் அறிவுறுத்தினார்.
கூடுதல் மாநிலங்களை தேசிய ஒற்றைச் சாளர அமைப்பு தளத்திற்குள் கொண்டு வர மாநிலங்கள் மற்றும் யூனியன் பிரதேசங்களுடனான சந்திப்புக்கு அடுத்த மாதம் ஏற்பாடு செய்யப்படும் என்று திரு கோயல் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1791481
பெண்கள் மற்றும் குழந்தை நலன் அமைச்சகம்
மாணவிகளுக்கு நாடு தழுவிய திறன் கட்டமைப்பு மற்றும் தனிநபர் மேம்பாட்டுத் திட்டம்: தேசிய மகளிர் ஆணையத்தின் புதிய முயற்சி
பெண்களை தன்னிச்சையாக இயங்கச் செய்யவும், அவர்களுக்கு வேலை வாய்ப்பை உருவாக்கவும் இளங்கலை மற்றும் முதுகலை மாணவிகளுக்கு நாடு தழுவிய திறன் கட்டமைப்பு மற்றும் தனிநபர் மேம்பாட்டுத் திட்டத்தை தேசிய மகளிர் ஆணையம் அறிமுகப்படுத்தியுள்ளது. பெண்களுக்கு வேலைவாய்ப்பை அதிகரிப்பதற்காக தனிநபர் திறன் கட்டமைப்பு, தொழில்சார் திறன்கள், மின்னணு கல்வி மற்றும் சமூக ஊடகத்தின் முறையான பயன்பாடு ஆகியவை குறித்த அமர்வுகளை நடத்துவதற்கு மத்திய மற்றும் மாநில பல்கலைக்கழகங்களுடன் இந்த ஆணையம் ஒருங்கிணைந்து செயல்படுகிறது.
ஹரியானாவின் மத்திய பல்கலைக்கழகத்துடன் இணைந்து முதல் திட்டத்தை தேசிய மகளிர் ஆணையம் இன்று தொடங்கியது. இதனைத் தொடங்கி வைத்த ஆணையத்தின் தலைவர் திருமதி ரேகா ஷர்மா, ஒவ்வொரு துறையிலும் பெண் தலைவர்களின் எண்ணிக்கை அதிகரிக்கப்பட வேண்டும் என்றும், ஆணையத்தால் தொடங்கப்படும் திட்டங்கள், சிறந்த தலைவர்களாக பெண்களைத் தயார்படுத்தும் என்றும் கூறினார். “ஒவ்வொரு துறையிலும் பெண்கள் தங்களது திறமையை நிரூபித்துள்ளனர். பிற பெண்களை ஊக்குவித்து, பொருளாதார தன்னிறைவை அடைய வழிவகை செய்யும் ஏராளமான பெண் தலைவர்களின் பங்களிப்பை நாங்கள் விரும்புகிறோம். சுயவிவரம் தயாரிப்பது முதல் நேர்காணல்களை எதிர்கொள்வது வரை பல்வேறு சவால்களை மாணவிகள் தன்னம்பிக்கையுடன் எதிர்கொள்வதற்கு அனைத்து நிலைகளிலும் இந்தத் திட்டங்கள் பயனுள்ளதாக இருக்கும்”, என்று அவர் தெரிவித்தார்.
கற்றலுடன் உள்ளுணர்வு, நம்பகத்தன்மை, தகவல் தொடர்பு உள்ளிட்ட திறன்களைப் பயன்படுத்தி வேலைவாய்ப்பை அதிகரிப்பதில் இந்தத் திட்டங்கள் கவனம் செலுத்தும்.
மின்னணு கல்வி மற்றும் சமூக ஊடகத்தின் முறையான பயன்பாடு பற்றிய அமர்வுகள், இணையம் மற்றும் சமூக ஊடக தளங்களின் பாதுகாப்பான பயன்பாடு குறித்து பெண்களிடையே விழிப்புணர்வை ஏற்படுத்தும்.
பெண்களுக்கு எதிராக நடைபெறும் சைபர் குற்றங்கள் பற்றிய விழிப்புணர்வை அதிகப்படுத்துவதுடன் இது போன்ற குற்றங்களை தடுப்பதற்கும், எதிர்கொள்வதற்கும் ஆலோசனைகள் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756402
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.53 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1827300
சுகாதாரம் மற்றும் குடும்ப நலத்துறை அமைச்சகம்
கொவிட்-19க்கு பிந்தைய மேலாண்மை விதிமுறைகளை சுகாதார அமைச்சகம் வெளியிட்டுள்ளது
கொவிட்டில் இருந்து குணமடையும் அனைத்து நோயாளிகளின் தொடர் கவனிப்பு மற்றும் நலனுக்கு முழுமையான அணுகுமுறை தேவைப்படுவதால், கொவிட்-19க்கு பிந்தைய மேலாண்மை விதிமுறைகளை சுகாதார அமைச்சகம் வெளியிட்டுள்ளது.
கொவிட்-19 தொற்றுக்குப் பிறகு உடல் சோர்வு, உடல் வலி, இருமல் தொண்டை வலி, மூச்சு விடுதலில் சிரமம் உள்ளிட்ட உபாதைகளை குணமடைந்த நோயாளிகள் தொடர்ந்து எதிர்கொள்வதாக கண்டறியப்பட்டுள்ளது
இவர்களின் நலனை உறுதிப்படுத்த முழுமையான அணுகுமுறை தேவைப்படுவதால் இந்த விதிமுறைகளை மத்திய சுகாதாரம் மற்றும் குடும்ப நல அமைச்சகம் வெளியிட்டுள்ளது.
தனிப்பட்ட அளவில் பின்பற்றப்பட வேண்டிய நடைமுறைகள் குறித்தும், சமூக அளவில் பின்பற்றப்பட வேண்டிய வழிமுறைகள் குறித்தும், மருத்துவமனையில் பின்பற்றப்பட வேண்டிய விதிமுறைகள் குறித்தும் இதில் கூறப்பட்டுள்ளது.
தினசரி யோகாசன பயிற்சி, மூச்சுப் பயிற்சி, தியானம், காலை மற்றும் மாலை வேளைகளில் நடைபயிற்சி, சரிவிகித உணவு, போதுமான தூக்கம் மற்றும் ஓய்வு, புகைபிடித்தல் மற்றும் குடி பழக்கத்தை தவிர்த்தல் ஆகியன தனிநபர்கள் கடைபிடிக்க வேண்டிய வழிமுறைகள் இங்கே வருகின்றன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653759
(
பிரதமர் அலுவலகம்
இந்தோனேசிய அதிபருடன் பிரதமர் சந்திப்பு
ஆசியான் அமைப்பு, கிழக்கு ஆசிய உச்சிமாநாட்டு நிகழ்வுகளுக்கு இடையே பிரதமர் திரு. நரேந்திர மோடி இந்தோனேசிய அதிபர் மதிப்பிற்குரிய ஜோகோ விடோடோவை பாங்காக் நகரில் 2019 நவம்பர் 3 ஆம் தேதி சந்தித்தார்.
இந்தோனேசிய அதிபராக இரண்டாவது தடவையாகப் பொறுப்பேற்றுள்ள அதிபர் விடோடோவிற்கு பிரதமர் மோடி தனது பாராட்டுதல்களைத் தெரிவித்தார். உலகத்தின் இரண்டு மிகப்பெரிய ஜனநாயக நாடுகள், பன்மைத்துவம் மிக்க சமூகங்கள் என்ற வகையில் இந்தோனேசியாவுடன் இணைந்து செயல்படுவது என்ற இந்தியா உறுதிப்பாட்டினை கொண்டுள்ளது என்றும், ராணுவம், பாதுகாப்பு, தொடர்பு வசதிகள், வர்த்தகம், முதலீடு, பரஸ்பர மக்கள் பரிமாற்றம் ஆகிய துறைகளில் இந்தோனேசியாவுடனான உறவுகளை வலுப்படுத்த இந்தியா செயல்படும் என்றும் அவர் தெரிவித்தார்.
கடல்வழியில் மிக நெருங்கிய அண்டைநாடுகளாக இந்தியாவும் இந்தோனேசியாவும் விளங்குகின்றன என்று குறிப்பிட்ட இரு தலைவர்களும், இந்திய-பசிபிக் பகுதியில் கடல்வழி ஒத்துழைப்பு குறித்த இரு நாடுகளின் ஒன்றிப்பான தொலைநோக்கை எட்டும் வகையில் அமைதி, பாதுகாப்பு, வளம் ஆகியவற்றுக்காக இணைந்து செயல்படுவது குறித்த உறுதிப்பாட்டையும் வலியுறுத்தினர். தீவிரவாதம், பயங்கரவாதம் ஆகிய அச்சுறுத்தல்கள் குறித்தும் இரு தலைவர்களும் விவாதித்ததோடு, இரு நாடுகள் அளவிலும், உலக அளவிலும் இந்த அச்சுறுத்தலை சமாளிக்க இணைந்து செயல்படுவது எனவும் ஒப்புக் கொண்டனர்.
இருதரப்பு வர்த்தகத்தை அதிகரிப்பது குறித்தும் பிரதமர் மோடி தொலைநோக்குடன் கூடிய விவாதத்தை மேற்கொண்டார். மருந்துப் பொருட்கள், போக்குவரத்து வாகனங்கள், விவசாயப் பொருட்கள் உள்ளிட்ட இந்தியப் பொருட்களுக்கான சந்தையை விரிவுபடுத்துவதன் அவசியத்தையும் அவர் வலியுறுத்தினார். இந்திய நிறுவனங்கள் இந்தோனேசியாவில் கணிசமான அளவில் முதலீட்டை செய்துள்ளதை குறிப்பிட்ட பிரதமர் மோடி, இந்தியாவில் முதலீட்டிற்காக உருவாகியுள்ள வாய்ப்புகளை இந்தோனேசிய நிறுவனங்கள் பயன்படுத்திக் கொள்ளவேண்டும் என்றும் அழைப்பு விடுத்தார்.
அடுத்த ஆண்டில் இருநாடுகளுக்கும் வசதியான ஒரு தருணத்தில் இந்தியாவிற்கு வருகை தர வேண்டும் என்றும் அதிபர் விடோடோவிற்கு பிரதமர் மோடி அழைப்பு விடுத்தார்.
இந்தோனேசியாவுடனான இருதரப்பு உறவுகளுக்கு இந்தியா மிகுந்த முன்னுரிமை அளிக்கிறது. அந்த நாட்டுடன் முழுமையானதொரு யுத்த தந்திரரீதியான கூட்டணியும் நிலவுகிறது. இந்தோனேசியாவிற்கும், இந்தியாவிற்கும் இடையில் தூதரக உறவுகள் தொடங்கி 70வது ஆண்டு நிறைவு பெற்றதையும் இரு நாடுகளும் இந்த ஆண்டில் கொண்டாடுகின்றன.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை விபத்துக்களை 2025-ஆம் ஆண்டுக்குள் 50% அளவுக்கு குறைக்க அனைவரும் முயற்சிகளை மேற்கொள்ள மத்திய அமைச்சர் திரு நிதின் கட்கரி அழைப்பு
சாலை விபத்துக்களை 2025-ஆம் ஆண்டுக்குள் 50% அளவுக்கு குறைக்க அனைவரது முயற்சிகளும் அவசியம் என்று மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி கூறியுள்ளார். சாலைப் பாதுகாப்பு வாரத்தின் ஒரு பகுதியாக தொலைக்காட்சி நிகழ்ச்சி ஒன்றில் பங்கேற்று பேசிய அவர், லாரி ஓட்டுநர்களின் வேலை நேரத்தை நிர்ணயிப்பது தொடர்பாக விரைவில் சட்டம் கொண்டுவரப்படும் என்றார்.
இந்த நிகழ்ச்சியின் போது, திரைப்பட நடிகர் அமிதாப் பச்சன், ஈஷா அறக்கட்டளை நிறுவனர் சத்குரு ஜக்கி வாசுதேவ் உள்ளிட்டோர் கலந்து கொண்டு சாலைப் போக்குவரத்து தொடர்பான பல்வேறு அம்சங்கள் குறித்து விவாதித்தனர்.
ஜனவரி 11-ம் தேதி முதல் 17-ம் தேதி வரை நாடு முழுவதும் சாலைப்பாதுகாப்பு வாரம் கடைப்பிடிக்கப்பட்டது. இந்த வாரத்தில் நாடு முழுவதும் சாலைப் பாதுகாப்புத் தொடர்பான விழிப்புணர்வு நிகழ்ச்சிகள் பள்ளி மற்றும் கல்லூரி மாணவர்களுக்கு பல்வேறு போட்டிகள் உள்ளிட்டவை நடத்தப்பட்டன.
----
PLM/KPG/KRS
(Visitor Counter : 119